показва, че за периода от 1 час преди до 1 час след очакваното време на долитане или от действителното време на отлитане до 1 час след очакваното време на долитане, в зависимост от това кой период е по-кратък, видимостта е поне 1500 м и таванът на облачността е на най-малко 600 фута или публикувания минимум на визуалното продължение на подход за кацане по прибори, приложим за категорията самолет, или DH/MDH, увеличена с 200 фута в съответствие с подточка i), което от всичките е по-голямо.
 б)
 Предпоставки. Кандидатите за BIR трябва да притежават поне PPL(A).
 в)
 Курс на обучение. Кандидатите за BIR трябва да са преминали следните курсове в ATO:
 1)
 теоретична подготовка съгласно точка FCL.615, буква а); и
 2)
 летателно обучение, което включва следните модули за летателно обучение за полети по прибори:
 i)
 модул 1 — основен модул за летателно обучение за умения за управление на полети само по прибори;
 ii)
 модул 2 — приложен модул за летателно обучение за процедури по отлитане, процедура за изчакване, 2D и 3D подход по IFR;
 iii)
 модул 3 — приложен модул за летателно обучение за процедури за полети по маршрут по IFR; и
 iv)
 модул 4 — ако се кандидатства за BIR за многодвигателен самолет, приложният модул за летателно обучение в полети с един неработещ двигател трябва да включва процедури за асиметричен подход по прибори и минаване на втори кръг; и
 3)
 летателно обучение, което отговаря на следните изисквания:
 i)
 Преминава се първо модулът, посочен в буква в), подточка 2, i). Модулите, посочени в буква в), подточка 2, ii) и буква в), подточка 2, iii), както и, ако е приложимо, в буква в), подточка 2, iv), могат да се преминат в ред, избран от кандидата.
 ii)
 Модулите, посочени в буква в), подточка 2, могат да се преминат на самолети, FSTD или комбинация от тях. Във всички случаи кандидатът преминава обучение на самолета, който ще се използва за проверката на уменията.
 iii)
 Модулите, посочени в буква в), подточка 2, i), буква в), подточка 2, ii) и буква в), подточка 2, iv), могат да бъдат започнати извън АТО, но трябва да бъдат завършени в АТО. Модулът, посочен в буква в), подточка 2, iii), може да бъде завършен извън АТО.
 iv)
 Преди да започне модула, посочен в буква в), подточка 2, iv), пилот, който не притежава квалификация за клас или тип многодвигателен самолет, трябва да е преминал обучението за многодвигателен самолет, посочено в подчаст З от настоящото приложение (Част FCL).
 г)
 Теоретични познания. Преди преминаване на проверка на уменията и чрез изпити по дисциплините, посочени в точка FCL.615, буква б), кандидатът демонстрира ниво на теоретични познания, съответстващо на даваните права. Изпитът по теоретична подготовка се състои от един изпитен формуляр за всеки модул, посочен в буква в), подточка 2, i), буква в), подточка 2, ii) и буква в), подточка 2, iii).
 д)
 Проверка на уменията. След завършване на курса за обучение, посочен в буква в), кандидатите преминават проверка на уменията на самолет в съответствие с допълнение 7 към настоящото приложение. Проверката на уменията за BIR за